
ΣΥΛΛΟΓΟΣ ΔΙΚΑΣΤΙΚΩΝ ΥΠΑΛΛΗΛΩΝ ΑΘΗΝΑΣ 

Πρώην Σχολή Ευελπίδων, Πρωτοδικείο Αθηνών, κτίριο 12, ισόγειο, Τ.Κ. 11362

Τηλ. 210 8842403, 210 8840370, Fax: 210 8842403, e-mail:info@sdya.gr
                                                                                         Αθήνα 2-3-2016
ΠΡΟΣ
Την κ. πρόεδρο του Τριμελούς Συμβουλίου 
Διοίκησης του Ειρηνοδικείου Αθηνών
4

            Κοινοποίηση :

1. Κ. Υπουργό Δικαιοσύνης Διαφάνειας  και Ανθρωπίνων Δικαιωμάτων

2. Κ. Γενικό Γραμματέα του Υπουργείου Δικαιοσύνης  Διαφάνειας   και Ανθρωπίνων Δικαιωμάτων

3. Κ. Πρόεδρο του Αρείου Πάγου

            Κυρία πρόεδρε,
Ενημερωθήκαμε ότι με απόφασή σας, απομακρύνατε τους οκτώ υπαλλήλους που προσήλθαν για να εργαστούν στο Ειρηνοδικείο Αθηνών μέσω των Προγραμμάτων Κοινωφελούς Χαρακτήρα του ΟΑΕΔ.
Το θέμα συζητήθηκε αναλυτικά στο Δ. Σ. του ΣΔΥΑ την 1-3-2016 και αφού συνεκτιμήθηκαν τα ακόλουθα : 

1. Την ευαισθησία του θέματος αφού ωφελούμενοι των συγκεκριμένων προγραμμάτων είναι αποκλειστικά άνεργοι συμπολίτες μας,
2. Το γεγονός ότι οι Δικαστικές Υπηρεσίες αντιμετωπίζουν μεγάλα προβλήματα από την έλλειψη προσωπικού και υπάρχει μεγάλη ανάγκη για εξεύρεση λύσεων, έστω και προσωρινών μέχρι την πραγματοποίηση προσλήψεων Δικαστικών Υπαλλήλων.  Ειδικότερα δε το Ειρηνοδικείο Αθηνών, ως το μεγαλύτερο Ειρηνοδικείο της χώρας, λόγω της αύξησης αλλά και μεταφοράς αρμοδιότητα από τα Πρωτοδικεία και κυρίως από τον τεράστιο αριθμό αιτήσεων στο τμήμα Ρύθμισης Οφειλών,
3. Το γεγονός ότι οι ίδιες οι υπηρεσίες (μεταξύ αυτών και το Ειρηνοδικείο Αθηνών) είχαν ζητήσει  την ενίσχυσή τους μέσω των συγκεκριμένων προγραμμάτων,
4. Το δεδομένο ότι η συντριπτική πλειοψηφία των Δικαστικών Υπηρεσιών της χώρας έκαναν χρήση των προγραμμάτων αυτών, συμπεριλαμβανομένου και του Αρείου Πάγου.
Σας καλούμε 
Να ανακαλέσετε την απόφασή σας και να προβείτε άμεσα σε όλες τις απαραίτητες  ενέργειες (επικοινωνία με την κεντρική υπηρεσία του ΟΑΕΔ, την Γενική Γραμματεία Διαχείρισης Κοινοτικών Πόρων του Υπουργείου Εργασίας  κλπ), ώστε να εφαρμοστούν τα εν λόγω προγράμματα και στην υπηρεσία που προΐστασθε.

Είμαστε στην διάθεσή σας για την υποστήριξη οποιωνδήποτε ενεργειών σας σε αυτή την κατεύθυνση.
                                           Για το Δ.Σ.

  Ο  Πρόεδρος                                                               Ο Γεν. Γραμματέας

       Θανάσης  Κόκκινος                                                  Σωτήρης Τριπολιτσιώτης                                                
